പൂജാ ബമ്ബര് ടിക്കറ്റ് വില്പ്പന ആരംഭിച്ചു ഒന്നാം സമ്മാനം അഞ്ച് കോടി രൂപ തിരുവനന്തപുരം: തിരുവോണം ബമ്ബര് നറുക്കെടുപ്പിന് പിന്നാലെ പൂജാ ബമ്ബര് ലോട്ടിയുടെ വില്പ്പന ആരംഭിച്ച് ലോട്ടറി വകുപ്പ്. ഇന്നലെ മുതലാണ് വില്പ്പന തുടങ്ങിയത്. 200 രൂപയാണ് ടിക്കറ്റ് വില. പൂജാ ബമ്ബര് ഭാഗ്യക്കുറിയുടെ പ്രകാശനം മന്ത്രി കെ.എന്. ബാലഗോപാല് ലോട്ടറി ക്ഷേമനിധി ബോര്ഡ് ചെയര്മാന് പി.ആര്. ജയപ്രകാശിന് നല്കി കഴിഞ്ഞ ദിവസം പ്രകാശനം ചെയ്തിരുന്നു. അഞ്ച് കോടി രൂപയാണ് ഒന്നാം സമ്മാനം. രണ്ടാം സമ്മാനം 10 ലക്ഷം രൂപ വീതം 5 പേര്ക്ക്. മൂന്നാം സമ്മാനം 5 ലക്ഷം വീതം 10 പേര്ക്ക്. നാലാം സമ്മാനമായി 1 ലക്ഷം രൂപ അവസാന അഞ്ചക്കത്തിന്. ഇതു കൂടാത 5000, 2000, 1000, 500 രൂപയുടെ നിരവധി സമ്മാനങ്ങളുമുണ്ട്. NA,VA, RA, TH, RI എന്നീ അഞ്ചു സീരീസുകളിലാണ് ടിക്കറ്റ് പുറത്തിറക്കിയിട്ടുള്ളത്. കേരളത്തിലെ എല്ലാ ലോട്ടറി കൗണ്ടറുകളിലും പൂജാ ബമ്ബര് ഭാഗ്യക്കുറി ലഭ്യമാണ്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona